hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu it hu hu en hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Panasonic fűtés-hűtés innovációk a Construmán!
2019. április 09. kedd, 13:21
Betűméret Betűméret csökkentése Betűméret növelése
A Construmán mutatta be a Panasonic fűtés-hűtés üzletága legújabb fejlesztéseit: az Aquarea J-generációs levegő-víz hőszivattyú családot és az új Etherea intelligens nanoe™ X légtisztító rendszerrel és beépített wifivel ellátott klímaberendezés családot. A márka egy légzésterapeutát is meghívott a bemutatóra, aki a klímákkal kapcsolatos tévhiteket oszlatta el, illetve az olyan kérdéseket is elsőkézből válaszolta meg, mint: miért fontos, hogy otthonunkban kiváló minőségű klímaberendezés legyen, mennyire befolyásolja a szervezetünket a hőmérséklet ingadozása. Sőt, az is kiderült, hogy a Panasonic csúcsminőségű klímáival hatékonyan lehet fűteni, ami még mindig nem köztudott funkció.
Bánhalmi Zoltán, a fűtés-hűtés üzletág magyarországi kereskedelmi képviselője elmondta: a Panasonic világszerte vezető szerepet tölt be a különböző elektronikai technológiák és megoldások fejlesztésében. A különböző részlegek egymással együttműködve keresik az innovatív új értékeket, hogy a fogyasztók számára még élhetőbb életet teremtsenek. Az óriáscég 1958 óta tervez és gyárt fűtési és hűtési megoldásokat. 2018-ban ünnepelte 100. évfordulóját, ez idő alatt több mint 200millió! kompresszort gyártott, és globálisan bővült, jelenleg 591 leányvállalatot és 88 társult vállalatot üzemeltet világszerte. 2018 nagyon mozgalmas év volt a vállalat számára, többek között azért, mert a megnövekedett igények teljesítésének céljából elindította első európai Aquarea levegő-víz hőszivattyú gyártósorát a csehországi Pilzenben. Az új gyárnak köszönhetően csökkenhet a termékek szállítási ideje, így a rövidebb szállítási útvonalnak köszönhetően kevesebb károsanyag kibocsátás történik, ezzel is tovább kímélve a környezetet.
A Construmán, Magyarországon elsőként bemutatott Panasonic Aquarea J-generációs levegő-víz hőszivattyú kapcsán Bánhalmi Zoltán kiemelte: ez egy innovatív, rendkívül alacsony energiafelhasználású rendszer, amely alkalmas fűtésre, hűtésre és használati melegvíz előállítására, és még szélsőséges külső hőmérséklet esetén is kiemelkedő teljesítményt biztosít. Az Aquarea hőszivattyú 3-tól 16 kW-ig elérhető, ezzel a széles kínálattal, komplett rendszert alkot, így bármilyen fűtési és hűtési igény kielégítésére alkalmas. A magas hatékonyságú hőszivattyú technológiára épülő új Aquarea J-generációs All-in-One rendszere nem csak a fűtésről és a használati melegvíz előállításáról gondoskodik (a berendezés 200 literes rozsdamentes tárolóval van ellátva) hanem nyáron a hűtést is kiszolgálja. A berendezések időjárási viszonyoktól függetlenül biztosít az otthonokban tökéletes komfortot, még akkor is, ha a külső hőmérséklet -28°C-ra süllyed (T-CAP esetén). A költséghatékony és környezetbarát rendszerek az új ingatlanok építésénél és a felújítási projektekben egyaránt alkalmazhatóak. A termékcsalád két modellje is elnyerte már a rangos iF „Good Design Awards” elismerést.
Alkalmazkodva a modern kor kihívásaihoz, az Aquarea Smart Cloud sokkal több mint a fűtőberendezés be- és kikapcsolására alkalmas szimpla termosztát vagy wifi vezérlő. Hatékony és egyszerűen kezelhető szolgáltatás, amellyel a fűtési és a használati melegvíz előállítási funkciók teljes palettája – az energiafogyasztás figyelését is beleértve – távolról vezérelhető. Az Aquarea Service Cloud szolgáltatással pedig a telepítést végző szakemberek ellenőrizhetik távolról ügyfeleik fűtési rendszereit. Idő- és pénztakarékos megoldás, mely a rövidebb válaszidőnek köszönhetően növeli az elégedettséget.
A Panasonic Etherea intelligens nanoe™ X légtisztító rendszer mérföldkő az otthoni légkondicionálás világában, mondta Bánhalmi Zoltán, majd hozzátette: a Panasonic, mint a világ egyik vezető elektronikai vállalata, fennállása óta közel 100 ezer szabadalmat nyújtott be, melyből számos a hűtés-fűtés termékekben is megtalálható. A nanoe™ X szűrő is ezeknek a fejlesztéseknek, szabadalmaknak köszönhető. Az Etherea mindezek mellett kiemelkedő (A+++) hatékonyságú, rendkívül halkan működik, mindössze 19 dB(A) a regisztrált zajszintje. A nanoe™ X szűrűnek köszönhetően a készülék használat közben hatékonyan kiszűri a levegőben található, megtapadó mikroorganizmusokat, mint például bizonyos típusú baktériumokat, vírusokat és penészgombákat, ezáltal tisztább és élhetőbb lakókörnyezetet eredményez. Segít megőrizni a bőr nedvességtartalmát is!
Akárcsak a többi innovatív Panasonic berendezés, az Etherea is beépített wifi-vel rendelkezik, így a Panasonic Comfort Cloud alkalmazással okostelefonról is kezelhető.
Dobi Diána légzésterapeuta tanulságos előadásában hangsúlyozta: „A légzés legelemibb életfunkciónk, mégis keveset foglalkozunk vele. Nagyon sok környezeti ártalom éri a modern kor emberét, és a kényelem, nem tudatos magatartás sokszor több kárt okoz a szervezetben, mint az esetleges előnyök. A hirtelen hideg, vagy a nagyon forró, párás levegő egyaránt káros, mivel a szervezet nincs felkészülve a védekezésre ellenük, és nincs ideje átalakítani a számára kedvezőtlen hatást. Klíma használat esetében a tudatosság nagyon fontos!  A hirtelen, 10-15 fokos hőmérsékletváltozás légzés szempontból sem indokolt, hiszen a test le tudja hűteni magát természetesen is. Az orron át történő szapora légzés például fűt, a szájon át tartó lassú légzés, sóhajtás-szerűen pedig hűt. A semmiből előbukkanó hideg levegő gyulladást okoz a torok szerveiben, de a hörgőink sem kedvelik, és jön a hurut, ami szintén az egész légzés funkciót mérgezi. Lehetőleg éljünk és dolgozzunk ideális hőfokban, aludjunk eleget és figyeljünk a belélegzett levegő minőségére, ha lehet szellőztessünk rendszeresen és tisztítsuk  a szoba levegőjét erre alkalmas készülékkel!”
A Panasonic mindkét terméke iránt hatalmas volt az érdeklődés a Construmán.
Tovább a rovatban: « Legyen egészségesebb az otthonunk és a bolygónk! Az LG 2030-ig megvalósítja a teljes karbonsemlegességet »
A Panasonic nemzetközi versenyen ismeri el a kiváló épületgépészeti projekteket
Red Dot díjat kapott az ACO Voronoi rács
Élénkülő kereslet várható a klímapiacon
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.